# Φυσικά μεγέθη –συνοπτική θεωρία

Μέγεθος ονομάζουμε κάθε ποσότητα που μπορεί να μετρηθεί.

**Φυσικά μεγέθη** ονομάζουμε τα μεγέθη που χρησιμοποιούμε για να περιγράψουμε τα φυσικά φαινόμενα.

Παραδείγματα φυσικών μεγεθών

Θ(θερμοκρασία) , μας δείχνει πόσο θερμό ή ψυχρό είναι ένα σώμα V(Όγκος) , μας δείχνει τον χώρο που καταλαμβάνει ένα σώμα υ(Ταχύτητα) μας δείχνει πόσο γρήγορα κινείται ένα σώμα

Όλα τα φυσικά μεγέθη μπορούμε να τα μετρήσουμε.

# Μέτρηση Φυσικού μεγέθους

Για να μετρήσουμε ένα φυσικό μέγεθος το **συγκρίνουμε** με ένα άλλο ομοειδές το οποίο ονομάζουμε **μονάδα μέτρησης** . Το αποτέλεσμα της μέτρησης είναι η αριθμητική τιμή,

που μας δείχνει πόσες φορές χωράει η μονάδα μέτρησης στο μέγεθος . Η αριθμητική τιμή μαζί με τη μονάδα μέτρησης αποτελεί το μέτρο του φυσικού μεγέθους

Παράδειγμα: Η μάζα m ενός πορτοκαλιού είναι m=200g 200 είναι η αριθμητική τιμή ,

1g η μονάδα μέτρησης μέτρο m=200g

# Διάκριση φυσικών μεγεθών: Θεμελιώδη – Παράγωγα

**Θεμελιώδη φυσικά μεγέθη** : Προκύπτουν άμεσα από τη διαίσθησή μας και τα ίδια δεν ορίζονται με τη βοήθεια άλλων μεγεθών.

Όλα τα υπόλοιπα προκύπτουν από τα θεμελιώδη με τη βοήθεια μαθηματικών σχέσεων . Στην **μηχανική** (κλάδος της φυσικής) χρησιμοποιούνται τρία θεμελιώδη φυσικά μεγέθη , **το μήκος L** , η **μάζα m** και ο **χρόνος t**


Οι μονάδες μέτρησης των θεμελιωδών μεγεθών ονομάζονται θεμελιώδεις μονάδες και στο **διεθνές σύστημα μονάδων (S.I)** είναι οι εξής

|  |  |  |  |
| --- | --- | --- | --- |
| Θεμελιώδες Φυσικό μέγεθος | Σύμβολο | Μονάδα μέτρησης |  |
| **Μήκος** | **L** | **1m** |  |
| **Μάζα** | **m** | **1Κg** |  |
| **Χρόνος** | **t** | **1s** |  |

# Παράγωγα Φυσικά Μεγέθη

Προκύπτουν από μαθηματικές σχέσεις μεταξύ των θεμελιωδών φυσικών μεγεθών

**Εμβαδόν** (Α ή Ε) Εμβαδόν Ορθογωνίου παραλληλογράμμου




# Ε= α· β

Ε= μήκος · πλάτος

(ουσιαστικά πολλαπλασιάζουμε δύο μήκη)

**Όγκος** (V) **V=α·β·γ**



V= μήκος · πλάτος ·ύψος

**Πυκνότητα** (ρ ή d) **ρ =** 𝑚

𝑉

Η πυκνότητα εκφράζει την ποσότητα της μάζας του υλικού που περιέχεται σε ένα σώμα ανά μονάδα όγκου του.

Η πυκνότητα του χρυσού είναι ρ=19,3g/cm3 , δηλαδή κάθε ένα κυβικό εκατοστό από χρυσό περιέχει μάζα 19,3g

H πυκνότητα είναι χαρακτηριστικό του υλικού κάθε σώματος και δεν εξαρτάται από την ποσότητα που θα πάρουμε για τον υπολογισμό της . Η πυκνότητα του νερού είναι ίδια είτε περιέχεται σε ένα ποτήρι είτε σε μια λίμνη.

# Να συμπληρωθούν τα κενά στις παρακάτω προτάσεις

1. Φυσικό μέγεθος ονομάζουμε κάθε ποσότητα που μπορούμε να

……………………………..και τη χρησιμοποιούμε για την περιγραφή ενός φυσικού

……………………………….

1. Τα ………………………………………. φυσικά μεγέθη δεν ορίζονται με βάση άλλα φυσικά μεγέθη.
2. Τα μεγέθη που μπορούν να οριστούν με τη βοήθεια μαθηματικών σχέσεων από τα θεμελιώδη ονομάζονται φυσικά μεγέθη.
3. Πυκνότητα ενός υλικού ορίζουμε το ……………………………της ενός

σώματος προς τον του σώματος.

1. Η μονάδα μέτρησης της πυκνότητας στο S.I είναι το ………………………………….
2. Όταν λέμε ότι η πυκνότητα του χρυσού είναι 19,3g/cm3 εννοούμε ότι αν ζυγίσουμε όγκο 1cm3 , αυτός θα έχει μάζα ……………………….
3. Η μονάδα μέτρησης κάθε παράγωγου μεγέθους μπορεί πάντοτε να εκφραστεί ως συνάρτηση των μονάδων των μεγεθών.
4. Για να μετρήσουμε ένα φυσικό μέγεθος το ………………………………… με ένα άλλο ομοειδές μέγεθος.
5. Στη μηχανική υπάρχουν τρία ………………………………….φυσικά μεγέθη . Το

……………………………. η ………………………………….. και ο …………………………………………

1. Ένα κομμάτι σίδηρο έχει ………………………………………….. μάζα από ένα κομμάτι ξύλου ίδιου όγκου.
2. Εάν κόψουμε ένα κομμάτι ξύλο στη μέση ,τότε από τα φυσικά μεγέθη μάζα , όγκο και πυκνότητα , η …………………………… και ο ………………………………… μειώνονται στο ………………………… η ενώ η …………………………………………….. παραμένει αμετάβλητη.
3. 1cm3 χαλκού έχει μάζα 8,9 g . Αυτό σημαίνει ότι η πυκνότητά του είναι

……………………..

# Να χαρακτηριστούν ως Σ (Σωστές ) ή Λ (Λανθασμένες )οι παρακάτω προτάσεις)

* 1. 1Κg ξύλου έχει ίση μάζα με 1kg βαμβάκι.
  2. Ένα ζάρι όγκου 1cm3 και ένας κύβος ζάχαρης ίδιου όγκου έχουν ίση μάζα.
  3. Ανεξάρτητα από το πόσο μεγάλο ή μικρό είναι ένα σώμα η πυκνότητά το είναι η ίδια.
  4. 1Κg βαμβάκι έχει περισσότερο όγκο από ένα Kg ξύλου.
  5. Η μάζα ενός σώματος είναι ανάλογη του όγκου του .
  6. Η πυκνότητα ενός σώματος είναι ανάλογη του όγκου του.
  7. Μια από τις μονάδες μέτρησης πυκνότητας είναι και τo 1g/L

**Να γίνει η αντιστοίχιση**

|  |  |
| --- | --- |
| Μήκος | **Θεμελιώδες** |
| Πυκνότητα |
| Μάζα |
| Ταχύτητα |
| Χρόνος | **Παράγωγο** |
| Όγκος |
| Εμβαδόν |
|  |

**Να γίνουν οι μετατροπές στο διεθνές σύστημα μονάδων**

E=2000cm2= L=3.6Km=

ρ=2g/cm3

υ=72Κm/h = V=400000mm3= V=5000L= L=400mm= m=356g=

t=2min= t=1h

# Ασκήσεις –Πυκνότητα

1. Ένα κομμάτι μετάλλου έχει μάζα m=28g και ο όγκος του είναι V=4cm3 . Να υπολογιστεί η πυκνότητά του.
2. Ένα σώμα είναι κατασκευασμένο από υλικό πυκνότητας ρ=7g/cm3 . Αν ο όγκος του είναι V=10cm3 να υπολογιστεί η μάζα του.
3. Το γυαλί έχει πυκνότητα ρ=2,5g/cm3 . Αν η μάζα του είναι m=25g να υπολογιστεί ο όγκος του .
4. Το γυαλί έχει πυκνότητα ρ=2,5g/cm3 . Αν ο όγκος ενός γυάλινου κομματιού είναι V=10cm3 να υπολογιστεί η μάζα του .
5. Ένα στερεό σχήματος ορθογωνίου παραλληλεπιπέδου έχει διαστάσεις 20cmx10cmx5cm .Αν η μάζα του είναι 400g να υπολογιστεί ο όγκος του.
6. Ένα κομμάτι σιδήρου και ένα κομμάτι γυαλιού έχουν την ίδια μάζα m=50g το καθένα .Να υπολογιστεί ποιο από τα δύο υλικά καταλαμβάνει περισσότερο όγκο και κατά πόσο. Δίνονται ρΣιδήρου=7,8g/cm3 και ργυαλιού=2,5g/cm3
7. Ένας κύβος είναι κατασκευασμένος από μόλυβδο και έχει ακμή μήκους 20cm. Ο κύβος στο εσωτερικό του έχει μια κοιλότητα όγκου V=2.5L . Η πυκνότητα του μολύβδου είναι ρ=11g/cm3 . Να υπολογιστεί η μάζα του κύβου.
8. Το ασήμι έχει πυκνότητα 10,5g/cm3 και ένα ξύλινο σώμα έχει πυκνότητα 0,7g/cm3 . Πόσες φορές μεγαλύτερο όγκο πρέπει να έχει το ξύλινο σώμα

,ώστε να έχει την ίδια μάζα με το ασημένιο σώμα;

1. Ένα κομμάτι μετάλλου έχει όγκο 30cm3 . Η πυκνότητα του μετάλλου είναι 7g/cm3.

α. Να υπολογιστεί η μάζα του μεταλλικού κομματιού

β. Κόβουμε από το αρχικό κομμάτι μετάλλου μια μάζα 140g . Να υπολογιστεί ο όγκος του τμήματος που απέμεινε

1. Μια μεταλλική βέργα έχει μάζα m=56g και όγκο V=8cm3 . Κόβουμε από τη βέργα ένα κομμάτι μάζας 14g . Να υπολογιστεί ο όγκος του κομματιού της μεταλλικής βέργας που απέμεινε.
2. Ένα σώμα έχει ακανόνιστο σχήμα και μάζα 30g . Βυθίζουμε το σώμα σε ογκομετρικό κύλινδρο οπότε η στάθμη του νερού ανεβαίνει από τα 50ml στα 90ml.Να υπολογίσετε την πυκνότητα του υλικού.
3. Διαθέτουμε δύο ίδια δοχεία που το καθένα έχει όγκο V=250cm3 . Γεμίζουμε τα δοχεία , το ένα με οινόπνευμα και το άλλο με πετρέλαιο. Δίνεται η πυκνότητα του οινοπνεύματος και του πετρελαίου ρ1=0,8g/cm3 και ρ2=0,9g/cm3 αντίστοιχα. Αν τοποθετήσουμε και τα δύο δοχεία σε μια ζυγαριά ,για ποιο δοχείο η ένδειξη θα είναι μεγαλύτερη;
4. Ένας κύβος έχει ακμή α=0.2m . Αν γνωρίζετε ότι η πυκνότητα του σιδήρου είναι ρσιδήρου = 7,8g/cm3 ρχρυσού =19,3g/cm3 . Αν η μάζα του κύβου είναι 62,4Κg ελέγξτε αν ο κύβος είναι κατασκευασμένος από χρυσό ή από σίδηρο.
5. Ένας χάλκινος κύβος έχει ακμή α=10cm και την ίδια μάζα με έναν κύβο φτιαγμένο από χρυσό. Δίνονται οι πυκνότητες του χαλκού και του χρυσού ρχαλκού = 8,9g/cm3 ρχρυσού =19,3g/cm3 αντίστοιχα . Ποιος είναι ο όγκος του κύβου που είναι φτιαγμένος από χρυσό;
6. Ένας κύβος είναι φτιαγμένος από χρυσό , έχει ακμή 10cm και μάζα m=18Kg . Ο κύβος αυτός είναι συμπαγής ή κούφιος; Δίνεται η πυκνότητα του χρυσού ρχρυσού =19,3g/cm3 .
7. Μια πέτρα ακανόνιστου σχήματος έχει πυκνότητα ρ=2,5g/cm3 και μάζα m=50g. Η πέτρα βυθίζεται μέσα σε έναν ογκομετρικό κύλινδρο που έχει χρωματισμένο νερό μέχρι τα 65ml . Εάν βυθίσουμε την πέτρα στον ογκομετρικό κύλινδρο μέχρι ποια ένδειξη θα φτάσει τώρα το χρωματισμένο νερό;
8. Ένας κύβος έχει μάζα m=270Kg και είναι κατασκευασμένος από ένα υλικό που έχει πυκνότητα ρ=10g/cm3 . Να υπολογιστεί ο όγκος του κύβου και το μήκος της ακμής του.
9. Το υλικό Α έχει πυκνότητα ρA=4,5g/cm3 . Το υλικό Β έχει πυκνότητα ρΒ =2300Κg/m3. Ένα σώμα είναι κατασκευασμένο από το υλικό Α ενώ ένα δεύτερο σώμα είναι κατασκευασμένο από το υλικό Β.

α. Αν τα δύο σώματα έχουν τον ίδιο όγκο ποιο έχει τη μεγαλύτερη μάζα; β. Αν τα δύο σώματα έχουν την ίδια μάζα ποιο έχει τον μεγαλύτερο όγκο;